kardosdrur/scandi-wiki huggingface dataset:
Operatør (geotermi)

Operatøren er den virksomhed, der udøver efterforskningen eller indvindingen af geotermi på rettighedshaverens vegne. Typisk vil operatøren være en af de virksomheder, der er rettighedshaver til tilladelsen. I de fleste tilfælde vil der, når det drejer sig om geotermi, være én rettighedshaver, som også vil være operatør. Operatøren vil i et geotermiprojekt typisk være et fjernvarmeværk eller et kommunalt varmeværk, men kan være enhver anden virksomhed, som har ekspertisen, og som kan godkendes af Energistyrelsen.

Operatøren er forpligtet til at have den fornødne sagkundskab og økonomiske baggrund til at opfylde kravene i tilladelsen med tilhørende arbejdsprogram. Tilladelse udstedes af Klima-, Energi- og Bygningsministeren .  

Operatøren refererer til styregruppen.

Operatørens ansvar og rettigheder er ikke klart og tydeligt beskrevet i undergrundsloven. Det kan give udfordringer i et geotermiprojekt, hvor det som udgangspunkt vil være første gang operatøren skal lede et boreprojekt. Inden for kulbrinteområdet vil operatøren som regel have sin egen boreafdeling med den nødvendige ekspertise og erfaring. I et geotermiprojekt har operatøren, typisk, ikke egen boreafdeling og vil være nødt til at kontrahere med et boreledelsesfirma. Det er derudover operatørens ansvar at kontrahere og koordinere med de fornødne ressourcer inden for geologi, reservoir og projektledelse.

Operatørens ansvar er beskrevet, i Joint Operating Agreement Draft 2009, art. 3.3 , for efterforskning og indvinding inden for kulbrinteområdet. Den indeholder en ansvarsfraskrivning for operatøren, og operatøren er kun ansvarlig, hvis der er tale om grov uagtsomhed eller manglende forsikringsdækning.

Geotermi
Vedvarende energi
Aserbajdsjans Nationalhelt

Aserbajdsjans Nationalhelt (aserbajdsjansk: Azərbaycan milli qəhrəmanı) er en aserbajdsjansk orden. Udmærkelsen blev indstiftet 25. marts 1992 af Aserbajdsjans præsident. Den, som hædres med ærestitlen, modtager samtidig et synligt tegn på dette. Æresbevisningen tildeles af Aserbajdsjans præsident. Den er Aserbajdsjans fornemste udmærkelse. Orden kan gives posthumt, hvis modtageren er faldet i aktiv tjeneste.

Æresbevisningen Aserbajdsjans National Helt har udmærkelsen Sovjetunionens Helt som forbillede.

Insignier 
Den, som hædres med titlen Aserbajdsjans Nationalhelt, modtager samtidig et ordenstegn i form af en mangesidet, ottetakket guldstjerne ophængt i et bånd delt i grønt, rødt og blåt. Farverne i båndet er at finde i Aserbajdsjans flag. Ordenstegnet er direkte baseret på det, som fulgte med æresbevisningen Sovjetunionens Helt.

Litteratur 
 "Azerbaijan" i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage, 2006, s. 1120.

Referencer 
 

Helt
Ordener, dekorationer og medaljer
Diplomati
Etableret i 1992
Rettighedshaver (geotermi)

Rettighedshaveren er den virksomhed eller gruppe af virksomheder, der har en tilladelse til efterforskning og indvinding af geotermi. Inden for geotermi vil rettighedshaver og operatør ofte være en og samme enhed, idet tilladelsen tildeles 100% til eksempelvis et fjernvarmeværk.

Forudsætningen for at få tildelt en tilladelse og dermed blive rettighedshaver er, at ansøgeren har den fornødne sagkundskab og økonomiske baggrund.

Rettighedshaverens opgaver er at overholde vilkårene i tilladelsen. Energistyrelsen har udarbejdet en modeltilladelse  til efterforskning og indvinding af geotermisk energi med henblik på fjernvarmeforsyning. Tilladelsen indeholder en gennemgang af rettighedshaverens rettigheder og pligter. Hvis rettighedshaveren består af mere end ét selskab, er det et krav fra Energistyrelsen, at selskaberne indgår en Joint Operating Agreement (samarbejdsaftale), der regulerer forholdet mellem dem.

Rettighedshaveren skal til enhver tid overholde vilkårene i tilladelsen og anden relevant lovgivning. Der er i loven og tilladelsen adgang til at anvende sanktioner, hvis loven eller vilkårene i tilladelsen overtrædes. Sanktionerne vil blive anvendt ud fra et proportionalitetsprincip.

Proceduren for ansøgning om tilladelse, herunder modeltilladelse, er tilgængelig på Energistyrelsens hjemmeside.

En rettighedshaver, der har fået tildelt en tilladelse af Klima-, Energi- og Bygningsministeren, har eneret til efterforskning og indvinding af geotermisk energi med henblik på fjernvarmeproduktion inden for det område, der er angivet i tilladelsen. 
Undergrundsloven  og tilladelsen indeholder en række bestemmelser, der beskriver det ansvar, en rettighedshaver har, bl.a.:
 Hvis rettighedshaveren består af flere virksomheder, skal der indgås en samarbejdsaftale mellem dem.
 Energistyrelsen kan kræve, at rettighedshaveren stiller sikkerhed til opfyldelse af samtlige sine forpligtelser i henhold til tilladelsen, f.eks. i form af moderselskabsgaranti.
 Hvis rettighedshaveren består af flere selskaber, hæfter de solidarisk for erstatningskrav i henhold til undergrundslovens § 35 samt for forpligtelser over for staten i henhold til tilladelsen, inkl. arbejdsprogrammet. Se modeltilladelsen § 15.
 Rettighedshaver har et ansvar uden skyld for skader, der forvoldes ved den udøvede virksomhed. Det betyder, at man hæfter for skaden, selvom den er hændelig. Rettighedshaverens ansvar er et hæftelsesansvar for alle, der udfører arbejde omfattet af loven på rettighedshaverens vegne, inkl. Underleverandører, rådgivere og andre. 
 Rettighedshaver har ansvaret for, at operatøren udfører sine opgaver forsvarligt teknisk og økonomisk.
Rettighedshaverens ansvar er omfattende, og betydningen af den solidariske hæftelse er vidtgående. Hvis rettighedshaveren består af flere selskaber, og operatøren er udpeget blandt disse, vil eksempelvis en konkurs hos operatøren betyde, at de øvrige selskaber hæfter solidarisk for operatørens forpligtelser.

Eksterne kilder/henvisninger 

Vedvarende energi
Paul Johann Anselm von Feuerbach

Paul Johann Anselm von Feuerbach (født 14. november 1775 i Hainichen i nærheden af Jena, død 29. maj 1833 i Frankfurt a. M.) var en tysk retslærd.  Han var far til Joseph Anselm og Ludwig Feuerbach.

Eksterne henvisninger 
 

Jurister fra Tyskland
Tyskere i 1700-tallet
Tyskere i 1800-tallet
Hermann Jacobi

Hermann Georg Jacobi (født 11. februar 1850 i Köln, død 19. oktober 1937 i Bonn) var en tysk sanskritist og sprogforsker. 

Jacobi studerede i Bonn og Berlin, foretog 1873—74 en studierejse i Indien med Georg Bühler, blev 1875 privatdocent i Bonn, derefter professor i München (1876-85), Kiel (1885-89) og Bonn (siden 1889). Hans studium har særlig været rettet på den gamle indiske filosofi og kulturhistorie, de store episke digte, jainismen og prakritlitteraturen; en særlig opmærksomhed har han skænket indisk astronomi og kalendervæsen. Ved disse sidste studier er han kommet til slutninger angående Rigvedas alder, efter hvilke affattelsestiden for visse dele deraf rykkes langt længere tilbage end almindelig antaget. Blandt hans værker må nævnes — foruden talrige afhandlinger i Albrecht Webers Indische Studien, Zeitschrift der deutschen morgenländischen Gesellschaft, Wiener Zeitschrift für die Kunde des Morgenlandes, Epigraphia Indica, Göttinger Gelehrte Anzeigen, Zeitschrift für vergleichende Sprachwissenschaft, etc. — De astrologiæ indicæ Hora appellatæ originibus (1872); The Kalpasutra of Bhadrabahu (i Abhdlandlungen zur Kunde des Morgenlandes, 1879); The Ayaramga Sutta of the Çvetambara Jains (i Pali Text Society, 1882); Sthaviravali-carita or Pariçishtaparvan bu Hemacandra (i Bibliotheca Indica, 1883 ff.); Jaina Sutras translation from the Prakrit (i Sacred Books of the East, XXII og XLV, 1884 og 1895); Ausgewählte Erzählungen in Maharashtri (1886); Upamitabhava prapancae Kathae specimen (1891); The Computation of Hindu Dates in Inscriptions (1891, af Epigraphia Indica, I); Das Ramayana, Geschichte und Inhalt nebst Concordanz der gedruckten Rezensionen (1893); Kompositum und Nebensatz (1897); Mahabharrata. Inhaltsangabe, Index und Concordanz der Calcuttaer und Bombayer Ausgaben (1903); Eine Jaina-Dogmatik. Umasvatis Tattvarthadhigama Sutra. Uebersetzung und Erklärung (i Zeitschrift der deutschen morgenländischen Gesellschaft 1906); The samaraicca kaha (i Bibliotheca Indica 1908 fl.); Zur Frühgeschichte der indischen Philosophie (i Sitzungsberichte der Berliner Akademie 1911); Kultur-, Sprach- und Literaturhistorisches aus der Kautiliya og Ueber die Echtheit der Kautiliya (sammesteds 1911—12); Bhavisatta kaha von Dhanavala (i Abhandlungen der Bayerischen Akademie 1918). Fra hollandsk har han oversat Hendrik Kerns Der Buddhismus und seine Geschichte in Indien (2 bind, 1882—84).

Kilder 

 

Indologer
Orientalister fra Tyskland
Professorer fra Tyskland
Ansatte ved Münchens Universitet
Ansatte ved Kiels Universitet
Ansatte ved Bonns Universitet
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Personer fra Köln
Friedrich Müller (sprogforsker)

Friedrich Müller (født 6. marts 1834 i Jamnitz, Böhmen, død 25. maj 1898 i Wien) var en østrigsk sproggransker.

Müller blev 1869 professor i sammenlignende sprogvidenskab ved Wiens Universitet og medlem af Videnskabernes Akademi i Wien. Hans hovedstudium var den lingvistiske etnografi, på hvilket område han har frembragt dygtige, meget benyttede værker. Müller udgav 1873 Allgemeine Ethnographie (2. udgave 1879) og Grundriss der Sprachwissenschaft (4 bind, 1876—87).

Kilder 

 

Filologer fra Østrig
Professorer fra Østrig
Ansatte ved Wiens Universitet
Faglitterære forfattere fra Østrig
Østrigere i 1800-tallet
Robert Giffen

Sir Robert Giffen (22. juli 1837 — 12. april 1910) var en engelsk statistiker.
 
Giffen var 1862—66 redaktionssekretær ved The Globe, 1868—76 medredaktør af The Economist og skrev tillige 1873—76 økonomiske
artikler i The Daily News. 1876 blev han chef for den statistiske afdeling af Board of Trade, 1882 dens generalsekretær, 1893 inspektør for Labour Department; 1882—84 var Giffen præsident for Royal Statistical Society, 1884 blev han æresdoktor ved Universitetet i Glasgow. Foruden talrige tidsskriftartikler har han blandt andet skrevet The Progress of the working Classes in the last Half-Century (1884), The Growth of Capital (1890), The Case against Bimetallism (1892) og Economic Inquiries and Studies (1904).

Kilder 

 
 

Statistikere fra Storbritannien
Videnskabsfolk fra England
Faglitterære forfattere fra England
Engelsksprogede forfattere
Briter i 1800-tallet
Briter i 1900-tallet
Kjeldahl-metoden

Udviklet i 1883 af danskeren Johan Kjeldahl, kvælstofanalysen Kjeldahl-metoden er en af de mest udbredte metoder til bestemmelse af kvælstof i organiske stoffer. Protein er den væsentligste nitrogenholdige bestanddel af fødevarer. De fleste proteiner indeholder tæt på 16 %vol nitrogen, så at måle nitrogen er en indirekte måling af protein.

I Kjeldahl-metoden bliver en prøve først "fordøjet" (nedbrudt og opløst) i kogende svovlsyre, der omdanner organiske aminoforbindelser til ammonium, , og oxiderer andre elementer der er til stede i prøven. Således omdannes C, H og N til CO2,  og .

Kviksølv, kobber og selenforbindelser katalyserer katalyseprocessen. For at fremskynde reaktionen hæves kogepunktet for koncentreret svovlsyre (338 °C for 98% svovlsyre) ved tilsætning af . Fordøjelsen udføres i en langhalset Kjeldahl-kolbe der forhindrer tab af prøven fra sprøjt. Alternative fordøjelseprocedurer anvender desuden  plus  eller .

Efter fordøjelsen er færdig, tilsættes NaOH, som er basisk, til opløsningen hvorved  omdannes til . Herefter destilleres opløsningen over i en beholder med en kendt mængde HCl. HCl og NH3 reagerer i molforholdet 1:1 i reaktionen. Overskydende, uomsat HCI titreres efterfølgende med NaOH. Forskellen mellem den kendte mængde af HCl og den brugte mængde af NaOH svarer til mængden af N i prøven.

Referencer 

Analytisk kemi
Asahi Glass

, almindeligvis kendt som AGC () er en multinational glasproducent fra Japan. Virksomheden er med sin omsætning på 12,843 mia. amerikanske dollar (2013) og sine 51.500 medarbejdere blandt verdens fire største glasproducenter. Virksomheden er en del af Mitsubishi keiretsu. Hovedkvarteret for koncernen er i Marunouchi i Chiyoda-ku i Tokyo. Uover kerneforretningen glas som fremstiller AGC også kemikalier og keramiske materialer.

Selskabet er børsnoteret på Tokyo Stock Exchange og er en del af TOPIX og Nikkei 225 aktieindeksene..

Historie
Asahi Glass blev etableret 8. september 1907 af Toshiya Iwasaki, den anden søn af den anden præsident fra det originale Mitsubishi zaibatsu. Det var den første japanske producent af pladeglas. Det er en af de største fladglasproducenter i verden og koncernen ejer Glaverbel-glasfabrikker (i dag kendt som AGC Glass Europa) over hele Europa og AFG Industries i Nordamerika.

Produkter
De primære produkter er:
 Bilglas og industrielle materialer
 Bioteknologi og miljø
 Handelsvarer og præstationsfremmende kemikalier
Blandt præstationsfremmende kemikalier så fremstiller Asahi fluoropolymer-film, inklusive Fluon-ETFE-laminat, som er berømt for sin brug som overfladedækning på Allianz Arena i München som er verdens største struktur med ETFE.
 Skærmglas (inklusive Dragontrail smartphoneskærme)
 Elektronikmaterialer og produkter
 Fladglas og byggematerialer
 Optik og telekommunikation

Datterselskaber og associerede selskaber
 AGC Chemicals Americas, Inc.
 AGC Chemicals Europe Ltd.
 AIS India Glass Ltd.
 Asahi Fiber Glass Co., Ltd.
 Asahi Techno Glass Corp.
 Ise Chemical Industries Co., Ltd.
 Optrex Corp.
 Asahi Glass Foundation
 AGC Glass Europe (tidligere kendt som Glaverbel)

Referencer

Eksterne henvisninger
 Officielle webside  

Fremstillingsvirksomheder fra Japan
Virksomheder i Tokyo
Mitsubishi
Glasvirksomheder
Multinationale virksomheder
Etableret i 1907
Bioteknologivirksomheder fra Japan
Antares (raket)

Antares er en løfteraket udviklet af det amerikanske selskab Orbital Sciences Corporation. Raketten er fremstillet som værende et alternativ til United Launch Alliances Delta II-raket. Antares anvendes til opsendelse af det ubemandede Cygnus-fartøj, der leverer materialer og fornødenheder til den Internationale Rumstation (ISS). 

Under udviklingsarbejdet havde raketten navnet Taurus II. Første opsendelse fandt sted den 21. april 2013.

Antares-raketten har foretaget fire succesfulde opsendelser, hvoraf de tre opsendte Cygnus-fartøjer til ISS, men ved den femte opsendelse den 28. oktober 2014 eksploderede raketten kort efter opsendelsen.

Ulykken den 28. oktober 2014 

Den 28. oktober 2014 eksploderede Antares CRS-3 nogle sekunder efter opsendelsen fra Mid-Atlantic Regional Spaceport på Wallops Island i Virginia.

Efter ulykken blev der sat spørgsmålstegn ved rakettens motorer, der er ældre motorer fra det sovjetiske måneprogram. Motorerne er dog blevet modificeret af Orbital Sciences Corporation.

Noter

Eksterne links 

Raketter
Pelle Ossler

Pelle Ossler (født 18. november 1962 i Bjuv i Skåne) er en svensk rockmusiker og sanger, der primært er kendt som tidligere guitarist i bandet Wilmer X og for sit samarbejde med Joakim Thåström, dels på Thåströms soloalbum og på industrialprojektet Sällskapet.

Musikerkarriere 
Ossler var guitarist i det skånske rockband Wilmer X i perioden mellem 1986 og 2003 og var endvidere sanger og guitarist i bandet Amazonas. 

Efter at han forlod Wilmer X har Ossler etableret en solokarriere. Han har endvidere medvirket i reggaebandet Sir Lord Erotic, der i 1995 udgav albummet No No Lola produceret af Peps Persson. 

Siden 2002 har Ossler haft et nært samarbejde med svenske Joakim Thåström, både på Thåströms soloalbum og i orkesteret Sällskapet sammen med Niklas Hellberg.  

Som soloartist har Ossler udgivet fem album; herunder Ett Brus fra 2008, der blev optaget i det legendariske Hansa studio i Berlin.

Instrumenter
Ossler spiller primært på en Gibson Trini Lopez med P-90 pickup'er og en Guild Starfire ved optrædender og i studiet. Ossler anvender endvidere en Levin fra 1959 under indspilninger, men ikke under optrædender, da den er vanskelig at holde i stemning.

Discografi (udvalg)
Med Wilmer X
V.I.L.D (1986)
Tungt vatten (1986)
Downward Bound (1986)
Not Glamourus (1987)
Teknikens under (1988)
Klubb Bongo (1989)
Mambo feber (1991)
En speciell kväll med Wilmer X (1991)
Pontiac till himmelen (1993)
Snakeshow (1994)
Hallå världen (1995)
Den blå vägen hem (1997)
Primitiv (1998)
Silver (2000)
Totalt Wilmer X (2001)
Lyckliga hundar (2003)

Som soloartist
Hotel neanderthal (1997)
Disorienterad (2001)
Den siste som kom ut (2002)
Krank (2005)
Ett brus (2008)
Stas (2013)
 Evig himmelsk fullkomning (2017)
 Regn av glas (2021)

Med Thåström
Mannen som blev en gris (2002)
Skebokvarnsv. 209 (2005)
Kärlek är for dom (2009)
Beväpna dig med vingar (2012)
Som jordgubbarna smakade... (2012)
Den Morronen (2015)

Med Sällskapet
Sällskapet - Sällskapet (2007)

Andre medvirkender
Sir Lord Erotic - No No Lola (1995)
Stefan Sundström - Hjärtats Melodi (2005)
Katharina Nuttall - Cherry Flavour Substitute (2008)
Andi Almqvist - Glimmer (2009)

Eksterne links/kilder
Officiel MySpace
Interview med Pelle Ossler 
Pelle Ossler biografi  på dustmusic.net 
Anmeldelse af Pelle Ossler koncert , tidningskulturen.se 
Sällskapet – Hellberg, Ossler, Thåström, dagensarbete.se 
Ossler och Thåström har ett sällskap ihop hd.se 

Guitarister fra Sverige
Sangere fra Sverige
Sangskrivere fra Sverige
Nippon Sheet Glass

forkortet NSG () er multinational glasproducent fra Japan. I 2012 var koncernens omsætning på 5,546 mia. amerikanske dollar og der var i alt omkring 28.000 medarbejdere., hvilket gjorde den til en af verdens fire største glasproducenter sammen med Asahi Glass, Saint-Gobain og Guardian Industries. I 2006 blev den britiske glasproducent Pilkington opkøbt af NSG. Koncernen er en del af Sumitomo keiretsu. Hovedkvarteret er i Minato i Tokyo.

Selskabet er børsnoteret på Tokyo Stock Exchange og med i Nikkei 225 aktieindekset.

NSG har fabrikker i 29 lande og salg i 130 lande.

Koncernens fladglasforretning omfatter bl.a. byggematerialer og automobilprodukter, samlet omkring 90 % af koncernens salg. Den restenrende del af salget på omkring 10 % omfatter specialglas og niche-produkter bl.a. skærmglas og optikglas.

42 % af koncernens salg er i Europa, 28 % er i Japan, 13 % er i Nordamerika, mens de resterende 17 % af salget primært er i Sydamerika, Sydøstasien og Kina.

Historie
Virksomheden er etableret i november 1918 som America Japan Sheet Glass Co., Ltd. med hovedsæde i Osaka, efter at den tilegnede sig teknologi fra Libbey Owens Ford Glass Co. fra USA til produktion af fladglas ved hjælp af Colburn-processen. I 1931 skiftede virksomheden navn til Nippon Sheet Glass Co., Ltd.. Under 2. Verdenskrig ekspanderede virksomheden i Japan. I oktober 1970 blev Nippon Safety Glass Co., Ltd overtaget. I april 1999 fusionerede virksomheden med Nippon Glass Fiber Co., Ltd. og Micro Optics Co., Ltd. I april 2001 opkøbte NSG Nippon Muki Co., Ltd. I juli 2004 blev hovedkvarteret flyttet fra Osaka til Minato i Tokyo.

Pilkington
I 1986 opkøbte Pilkington Libbey Owens Ford. I 2001 lavede NSG en aftale om opkøb af 20% af Pilkington fra Storbritannien og i juni 2006 opkøbte NSG de resterende 80 % i Pilkington.

Referencer

Eksterne henvisninger
 NSG Corporate Website 
 NSG Commercial Website 
 GO FOTON! (formerly NSG America, Inc.)

Fremstillingsvirksomheder fra Japan
Glasvirksomheder
Virksomheder i Tokyo
Sumitomo
Etableret i 1918
Hadsund Sejlklub

Hadsund Sejlklub er en sejlklub fra Hadsund.
Foreningen blev stiftet i maj 1943. Hadsund Sejlklub har i dag over 125 bådpladser og et mindre antal gæstepladser.
Ved VM i H-både 2009 vandt tre sejlere fra Hadsund Sejlklub guld i Holland.

Den 26. oktober 2014 rykkede Hadsund Sejlklub fra 1. division til Sejlsportsligaen.

Kendte medlemmer 
 Steffen Stegger
 Lars Christiansen
 Carsten Pedersen

Kilder

Eksterne henvisninger 
Hadsund Sejlklubs Hjemmeside

Sejlklub
Sejlklubber i Danmark
Etableret i 1943
Elektrofil aromatisk substitution

En elektrofil aromatisk substitution (SEAr)  er en organisk reaktion, en elektrofil substitutionsreaktion i en aromatisk forbindelse,
som er organiske forbindelser der indeholder en benzenring eller en heterocyklisk ring hvor kulstofatomerne er sp²-hybridiserede. 

Benzenringen i de aromatiske forbindelser er meget stabil sammenlignet med andre organiske molekyler. Aromatiske forbindelser findes overalt i naturen, hvor de ofte giver anledning til en bestemt duft i forskellige planter. Deraf stammer navnet aromatisk, som oprindeligt blev benyttet om stoffer som gav aroma.

Se også 
 Nukleofil aromatisk substitution
Eksempel på ovenstående: Når man har benzen vil der ved tilstedeværelse af Br2 og katalysatoren FeBr3 dannes Brombenzen + HBr
 Nukleofil, et molekyle som er i stand til at donere en elektron i en kemisk reaktion, hvor modtageren af elektronen kaldes en elektrofil.
 Nukleofil substitution

Aromatiske forbindelser
Sejlsportsligaen 2015

Sejlsportsligaen 2015 var den 2. sæson af den danske sejlsportssuperliga, der er navnet på den bedste sejlsportsrække i Danmark. Den blev styret af Dansk Sejlunion og blev indledt i foråret 2015. Plads nummer 14, 15, 16, 17 og 18 rykker ned i 2. division 2016.

Skærbæk, Horsens, Lynæs, Frederikshavn og Hadsund var nye hold i denne sæson i Sejlsportsligaen, da de rykkede op fra 2. division.

Stævnerne 
Sejlsportsligaen blev afviklet over 4 individuelle stævner, hvor klubberne dystede mod hinanden i grupper af 6, således at når stævnet er slut, har alle sejlet mod alle et bestemt antal gange.

I 2015-sæsonen afvikles stævnerne i:
 Skive, 8. til 10. maj
 Horsens, 12. juni til 14. juni
 Faaborg, 21. til 23. august
 Langelinie, 25. til 27. september
Stævnet ud for Langelinie er finalen, hvor den vindende klub udnævnes, mens nedrykkerne identificeres.

Fælles for alle stævnerne er, at banen bliver lagt, så den er tilskuervenlig, og man derfor kan følge med fra land. Herudover er det muligt at følge sejladserne fra Internettet, da der er livetracking fra alle sejladserne.

Deltagere 
Sejlsportsligaen 2015 bestod af 18 klubhold. Hver klub havde mulighed for selv at sammensætte besætningen på 3-4 sejlere. Klubberne havde lov til at skifte besætningsmedlemmer ud fra stævne til stævne.

 Aarhus Sejlklub
 Kaløvig Bådelaug
 Hadsund Sejlklub
 Sejlklubben Lynæs, Hundested
 Aabenraa Sejl Club
 Middelfart Sejlklub
 Skærbæk Bådeklub
 Kerteminde Sejlklub
 Roskilde Sejlklub
 Vallensbæk Sejlklub
 Hellerup Sejlklub
 Kongelig Dansk Yachtklub, Nyborg
 Sønderborg Yacht Club
 Horsens Sejlklub
 Skovshoved Sejlklub
 Frederikshavn Sejlklub
 Faaborg Sejlklub
 Silkeborg Sejlklub

Resultater 
 1. Skovshoved Sejlklub 68
 2. Hellerup Sejlklub  62
 3. Aarhus Sejlklub 53
 4. Kerteminde Sejlklub 49
 5. Kongelig Dansk Yachtclub 47
 6. Aabenraa Sejl Club 45
 7. Sejlklubben Lynæs 44
 8. Frederikshavn Sejklub 42
 9. Roskilde Sejlklub 39
 10. Hadsund Sejlklub 38
 11. Faaborg Sejlklub 37
 12. Kaløvig Bådelaug 36
 13. Horsens Sejlklub 27
 14. Skærbæk Bådeklub 25
 15. Silkeborg Sejlklub 23
 16. Sønderborg Yacht-Club 19
 17. Vallensbæk Sejlklub 17
 18. Middelfart Sejlklub 13

Skærbæk Bådeklub, Silkeborg Sejlklub, Sønderborg Yacht-Club, Vallensbæk Sejlklub og Middelfart Sejlklub rykkede alle ned til 1. division i 2016.

Kilder 

Dansk Sejlunion
Sport i 2015